

H/v Conan Doyle en Lion Cachet

🖂 11 VANDERBIJLPARK 1900

🕿 (016) 933-4774

E-pos: eligwa@mweb.co.za

Laerskool Eligwa

## 27 September 2021

Geagte Ouers / Voogde

**OMSENDBRIEF NR. 13 VAN 2021**

Graag bring ek die volgende sake onder u aandag:

**1. AKADEMIE**

U kind sal sy/haar vorderingsverslag Vrydag ontvang. Ons amptelike ouermiddag is op Woensdag, 20 Oktober 2021 **vanaf 14:15 tot 16:00.** Slegs leerders wat briewe ontvang se ouers word uitgenooi na die ouermiddag. Die ouermiddag is vir alle leerders vanaf Gr. 1 – Gr. 7. Ons doen ‘n vriendelike beroep op ouers om by die punt te bly en u kind se leerprobleme met sy / haar onderwyser te kom bespreek. Covid-19 protokol sal toegepas word. Onthou asseblief u masker. Geen kinders sal op die terrein toegelaat word nie en slegs 1 ouer per gesin.

**2. BEGROTINGSVERGADERING**

Op Dinsdag, 19 Oktober 2021, sal daar ‘n begrotingsvergadering ten opsigte van 2022 se begroting plaasvind. Die vergadering sal om 17:30 ‘n aanvang neem. U teenwoordigheid sal baie waardeer word.

**3. BOELIES**

Boelies raak toenemend ‘n probleem by skole – ook by Eligwa. Daarom het ons dit goed gedink om deel te neem aan Afriforum se TEENBOELIEVELDTOG. Afriforum sal ons skool gratis besoek op 28 September 2021.

**4. SKOOLFONDS**

Baie dankie vir u positiewe ondersteuning ten opsigte van bogenoemde. Neem asseblief kennis dat die finansiële kantoor gesluit sal wees op Vrydag, 1 Oktober 2021.

**5. RUGBYRAAI**

Baie dankie vir u ondersteuning met betrekking tot die rugbyraai. Die kompetisie sluit amptelik op Donderdag, 30 September 2021 om 12:00 en die wenner sal op Maandag, 11 Oktober 2021 bekend gemaak word.

**6. QR KODE (DIE TYD HET AANGEBREEK)**

Soos reeds in vorige skrywes vermeld, beplan ons om die nuusbriewe in die toekoms met ‘n QR kode met u te kommunikeer. Dit sal die skool baie geld spaar t.o.v. papier en ink en dit sal ook verseker dat u die nuusbriewe ontvang. U kan dus sien hoe belangrik dit is dat ons u korrekte selfoonnommer het. Indien u nommer verander, bly dit u verantwoordelikheid om dit onder die skool se aandag te bring. Ons sal tot en met skoolsluiting op 1 Oktober 2021 steeds die nuusbrief vir u per hand stuur.

Vanaf 11 Oktober sal u slegs ‘n sms ontvang dat die nuwe nuusbrief beskikbaar is, en is dit u verantwoordelikheid om dit te skandeer en uself te vergewis van die inhoud van die nuusbrief. Skandeer gerus die QR kode en kyk wat gebeur. Die aangehegde magneet QR Kode moet u teen u yskas opsit of op ‘n veilige plek bewaar vir die volle duur van u kind se LAERSKOOLLOOPBAAN. Indien u dit sou verloor, kan u ‘n nuwe een aankoop teen R20 by die kantoor. Die nuusbriewe sal egter steeds ook op die skool se webwerf gelaai word.

**LET WEL :**

Die Gr. 7 leerlinge gaan nie ‘n magneet QR kode ontvang nie, maar sal die laaste kwartaal se nuusbriewe steeds per hand ontvang.



7. SKOOLSLUITING

Die skool sluit Vrydag, 1 Oktober 2021. Die skool heropen weer op Maandag, 11 Oktober 2021 vir die leerders. ‘n Aangename rustyd saam met u kinders word u almal toegewens. Rapporte word Vrydag tussen 7:00h en 8:00h by registerklasse afgehaal.

Groete

**B D BOSHOFF**

**HOOF**

****